**TAFLEN CRYNHOI PENDERFYNIAD**

**Diben:** Penderfyniad y Comisiynydd – Cyf. DLl 198

**Amseru: Brys**

**Teitl: Swydd Prif Gwnstabl Dros Dro**

**Categori Penderfyniad / Effaith Maes Busnes: Sefydliadol**

**Crynodeb Gweithredol:**

Gyda’r Prif Gwnstabl Mark Collins yn nodi ei fwriad i ymddeol, bu’n angenrheidiol ystyried arweinyddiaeth Heddlu Dyfed-Powys yn y dyfodol. Gydag agosatrwydd etholiadau’r Comisiynydd Heddlu a Throseddu ym mis Mai 2021, ceisiwyd cyngor gan y Gymdeithas Comisiynwyr Heddlu a Throseddu (APCC) ac Aelod Annibynnol dros Benodiadau Prif Swyddogion profiadol - rôl a amlinellwyd yng Nghylchlythyr y Swyddfa Gartref 20/2012 ac a ddiweddarwyd yng Nghylchlythyr y Swyddfa Gartref 13/2018. Mae’r Gymdeithas Comisiynwyr Heddlu a Throseddu a’r Aelod Annibynnol yn gytûn fod y berthynas rhwng y Comisiynydd Heddlu a Throseddu a’r Prif Gwnstabl mor bwysig fel y dylai’r penderfyniad allweddol o benodi Prif Gwnstabl parhaol fod yn rhywbeth i’r Comisiynydd etholedig ei symud ymlaen ar ôl etholiad mis Mai.

Er mwyn darparu sefydlogrwydd a chysondeb o fewn y sefydliad, cynigir bod y Dirprwy Brif Gwnstabl Claire Parmenter yn cymryd y rôl Prif Gwnstabl Dros Dro am hyd at 12 mis.

Dyddiad swyddogol ymddeoliad y Prif Gwnstabl Collins yw’r 24ain o Fawrth 2021, fodd bynnag o ganlyniad i wyliau blynyddol, ei ddiwrnod gwaith olaf fydd y 26ain o Chwefror. O ganlyniad, cynigir bod Claire Parmenter yn cymryd y rôl Prif Gwnstabl Dros Dro o’r 27ain o Chwefror 2021.

**Argymhelliad:**

Penodi’r Dirprwy Brif Gwnstabl Claire Parmenter yn Brif Gwnstabl Dros Dro o’r 27ain o Chwefror 2021 am hyd at 12 mis.

**Comisiynydd Heddlu a Throseddu Dyfed-Powys**

Cadarnhaf fy mod wedi ystyried a oes gennyf unrhyw ddiddordeb personol neu sy'n rhagfarnu yn y mater hwn a fy mod wedi gwneud y penderfyniad arfaethedig yn unol ag Egwyddorion Nolan ar gyfer Ymddygiad mewn Bywyd Cyhoeddus.

Rwy’n cymeradwyo’r cais uchod.

**Llofnod:**  **Dyddiad: 20.1.2021**